ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021204

ขอให้ปรับปรุงการให้บริการของเจ้าหน้าที่ประจำสำนักงานเขตบางบอน แขวงบางบอน เขตบางบอน กรุงเทพมหานคร เนื่องจากวันที่ 23 พฤษภาคม 2566 เวลาประมาณ 13.45 น. ผู้ร้องได้เดินทางไปยังสำนักงานเขตบางบอน เพื่อขอคัดลายมือชื่อของมารดาที่เสียชีวิต  เพื่อนำไปยื่นประกันสังคม โดยมีเจ้าหน้าที่ เพศหญิง (ไม่ทราบชื่อ) อายุประมาณ 30-40 ปี ส่วนสูง 165 เซนติเมตร รูปร่างท้วม ผิวขาว ผมยาวมัดผม ปฏิบัติหน้าที่อยู่ช่องบริการที่ 11 โดยผู้ร้องได้ขอคัดลายมือชื่อของมารดาที่เสียชีวิตไปแล้ว แต่เจ้าหน้าที่แจ้งว่า "ไม่สามารถคัดให้ได้ ต้องไปดำเนินการที่อำเภอเลาขวัญ จังหวัดกาญจนบุรี" ซึ่งก่อนหน้านี้ผู้ร้องได้มาติดต่อสอบถามข้อมูลและเจ้าหน้าที่แจ้งว่ามีข้อมูลมารดาผู้ร้องในระบบฐานข้อมูล (ตามที่ผู้ร้องแจ้ง) จากกรณีดังกล่าวส่งผลให้ผู้ร้องได้รับความเดือดร้อน เพราะถ้าหากให้ผู้ร้องไปดำเนินการที่อำเภอเลาขวัญ จังหวัดกาญจนบุรี ผู้ร้องต้องหยุดงาน เสียทั้งเวลาทำงานและเสียค่าเดินทาง  อีกทั้งผู้ร้องต้องการทราบว่า เหตุใดเจ้าหน้าที่จึงคัดสำเนาให้ผู้ร้องไม่ได้ และมีเหตุผลอื่นๆประกอบการพิจารณาหรือไม่  จึงประสงค์ให้หน่วยงานที่เกี่ยวข้องดำเนินการปรับปรุงการให้บริการดังกล่าว เพื่ออำนวยความสะดวกให้แก่ผู้ร้องและประชาชนที่ใช้บริการต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata